
(Høring)
Europa-Parlamentet,
–	der henviser til Den Europæiske Centralbanks henstilling (09737/2025 – ECB/2025/17),
–	der henviser til artikel 129, stk. 4, i traktaten om Den Europæiske Unions funktionsmåde, og artikel 5, stk. 4, samt artikel 41 i statutten for Det Europæiske System af Centralbanker og Den Europæiske Centralbank, der danner grundlag for Rådets høring af Parlamentet (C10‑0118/2025),
–	der henviser til forretningsordenens artikel 84,
–	der henviser til betænkning fra Økonomi- og Valutaudvalget (A10-0222/2025),
1.	godkender udkastet i Den Europæiske Centralbanks henstilling som ændret;
2.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
3.	anmoder Rådet om fornyet høring, hvis det agter at ændre udkastet i Den Europæiske Centralbanks henstilling i væsentlig grad;
4.	pålægger sin formand at sende Parlamentets holdning til Rådet, Den Europæiske Centralbank og Kommissionen.

Ændring		1
Udkast til forordning
Betragtning 1
	

	Udkast fra Den Europæiske Centralbank
	Ændring

	(1)	Rådets forordning (EF) nr. 2533/981 er et centralt element i den retlige ramme til støtte for Den Europæiske Centralbanks (ECB's) statistiske indsamlingsopgaver bistået af de nationale centralbanker. ECB har konsekvent baseret sig på denne forordning til at udføre og overvåge den koordinerede indsamling af statistisk information, der er nødvendig for at udføre Det Europæiske System af Centralbankers (ESCB) opgaver.
	(1)	Rådets forordning (EF) nr. 2533/981 er et centralt element i den retlige ramme til støtte for Den Europæiske Centralbanks (ECB's) statistiske indsamlingsopgaver bistået af de nationale centralbanker. I forbindelse med udførelsen og overvågningen af den koordinerede indsamling af nødvendig statistisk information har ECB konsekvent baseret sig på denne forordning for mere effektivt at opfylde sine mål og udføre sine opgaver som fastsat i statuttens artikel 2 og for bedre at kunne imødegå de akutte og kommende udfordringer.

	__________________
	__________________

	1 Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (EFT L 318 af 27.11.1998, s. 8, ELI: http://data.europa.eu/eli/reg/1998/2533/oj).
	1 Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (EFT L 318 af 27.11.1998, s. 8, ELI: http://data.europa.eu/eli/reg/1998/2533/oj).



Ændring		2
Udkast til forordning
Betragtning 3
	

	Udkast fra Den Europæiske Centralbank
	Ændring

	(3)	Den digitale omstilling har skabt radikale og nye muligheder for at integrere digitale teknologier, ikke kun i virksomhederne, men også i leveringen af offentlige tjenester. Den har skabt et hidtil uset miljø med nye behov for statistikker til udførelse af ESCB's opgaver og nye muligheder for en mere effektiv indsamling af detaljerede data. Desuden har den seneste økonomiske og finansielle udvikling såsom klimakrisen, covid-19-pandemien og energi- og leveomkostningskrisen, der blev udløst af Ruslands angrebskrig mod Ukraine, øget efterspørgslen efter og forventningerne til mere rettidige, hyppigere og mere detaljerede statistikker, der er nødvendige for at understøtte udførelsen af ESCB's opgaver. Samtidig er det vigtigt at afbalancere disse krav og forventninger med behovet for at holde byrden for rapporteringsenhederne på et minimum, da konkurrenceevne og produktivitet er afgørende forudsætninger for, at virksomhederne kan trives. Derfor er det vigtigt at tilpasse den retlige ramme for at støtte engangsprincippet i forbindelse med statistisk og lovgivningsmæssig rapportering, hvor det er muligt, for at sikre, at rapporteringsenhederne ikke behøver at indberette de samme data mere end én gang. Disse tilpasninger bør tage hensyn til ECB's uafhængighed og de statistiske principper, der er fastsat i forordning (EF) nr. 2533/98
	(3)	Den digitale omstilling har skabt radikale og nye muligheder for at integrere digitale teknologier, ikke kun i virksomhederne, men også i leveringen af offentlige tjenester. Den har skabt et hidtil uset miljø med nye behov for statistikker til udførelse af ESCB's opgaver og nye muligheder for en mere effektiv indsamling af detaljerede data. Desuden har den seneste økonomiske og finansielle udvikling såsom klimakrisen, covid-19-pandemien og energi- og leveomkostningskrisen, der blev udløst af Ruslands angrebskrig mod Ukraine, øget efterspørgslen efter og forventningerne til mere rettidige, hyppigere og mere detaljerede statistikker, der er nødvendige for at understøtte udførelsen af ESCB's opgaver. Samtidig er det vigtigt at afbalancere disse krav og forventninger med behovet for at holde byrden for rapporteringsenhederne på et minimum, da konkurrenceevne og produktivitet er afgørende forudsætninger for, at virksomhederne kan trives. Derfor er det vigtigt at tilpasse den retlige ramme for at støtte engangsprincippet i forbindelse med statistisk og lovgivningsmæssig rapportering, hvor det er muligt, for at sikre, at rapporteringsenhederne ikke behøver at indberette de samme data mere end én gang. I den forbindelse og i betragtning af digitaliseringens potentiale bør ECB yderligere undersøge værktøjer, der udnytter digitaliseringen til at strømline dataindsamlingsprocesserne og lette byrden af de opgaver, der udføres af ESCB og rapporteringsenhederne. ECB bør fortsat vurdere de muligheder og udfordringer, som anvendelsen af de nye digitale teknologier til indsamling af statistisk information medfører, og bør fremsætte en ny henstilling om at ændre denne forordning i overensstemmelse hermed, hvis den i sin vurdering konkluderer, at dette er nødvendigt. Disse tilpasninger bør tage hensyn til ECB's uafhængighed og de statistiske principper, der er fastsat i forordning (EF) nr. 2533/98.



Ændring		3
Udkast til forordning
Betragtning 3 a (ny)
	

	Udkast fra Den Europæiske Centralbank
	Ændring

	
	(3a)	For at sikre, at ECB's analyseværktøjer er robuste og relevante, og i overensstemmelse med dens primære mandat om prisstabilitet, suppleret med dens sekundære mål om at støtte de generelle økonomiske politikker i Unionen, herunder dem, der vedrører miljø- og bæredygtighedshensyn, bør ECB fortsætte med at forbedre sin statistiske ramme for at afspejle udviklingen i de økonomiske og strukturelle udfordringer.



Ændring		4
Udkast til forordning
Betragtning 3 b (ny)
	

	Udkast fra Den Europæiske Centralbank
	Ændring

	
	(3b)	Anvendelsen af kunstig intelligens giver mulighed for at øge effektiviteten, nøjagtigheden og rettidigheden af indsamling og behandling af data. Anvendelsen heraf medfører imidlertid også specifikke risici i forbindelse med gennemsigtighed, bias, sikkerhed, privatlivets fred og ansvarlighed. Det er derfor nødvendigt at sikre, at alle systemer med kunstig intelligens, der anvendes af ECB eller de nationale centralbanker i forbindelse med udførelsen af deres statistiske opgaver, anvendes på en ansvarlig, gennemsigtig og sikker måde, der sikrer passende menneskeligt tilsyn og fuld ansvarlighed i overensstemmelse med Unionens retlige rammer og ECB's uafhængighed.



Ændring		5
Udkast til forordning
Betragtning 9
	

	Udkast fra Den Europæiske Centralbank
	Ændring

	(9)	Den fortrolige statistiske information, som ECB og de nationale centralbanker modtager med henblik på udførelsen af ESCB's opgaver, skal beskyttes for at forhindre ulovlig brug og videregivelse heraf. Ikke desto mindre bør fortrolighedsordningen revideres og præciseres for at sikre, at ECB og de nationale centralbanker anvender og udveksler fortrolig statistisk information med hinanden til udførelse af ESCB's opgaver i henhold til traktaten og til effektiv udvikling, udarbejdelse eller formidling af statistikker eller til forbedring af deres kvalitet. Disse revisioner er nødvendige for at sikre, at ECB kan indsamle oplysningerne med bistand fra de nationale centralbanker i overensstemmelse med engangsprincippet. For at mindske behovet for overlappende statistiske og reguleringsmæssige rapporteringskrav, lette samarbejdet mellem medlemsstaternes og Unionens myndigheder og organer og mindske unødvendige administrative byrder bør medlemmerne af ESCB desuden være forpligtet til at dele fortrolig statistisk information med visse myndigheder og organer med henblik på udførelsen af deres opgaver i forbindelse med tilsyn og det finansielle systems stabilitet og med medlemmerne af det europæiske statistiske system (ESS). Medlemmerne af ESCB bør have fleksibiliteten til at dele fortrolig statistisk information med andre myndigheder og organer i medlemsstaterne og i Unionen eller med forskere, der er tilknyttet videnskabelige forskningsorganer, under særlige omstændigheder. Et specifikt og reduceret sæt af fortrolige statistiske oplysninger kan også deles med rapporteringsenhederne, hvor det er nødvendigt til bestemte statistiske formål, eller hvor kilderne er tilgængelige for en rapporteringsenhed, for eksempel når sådanne oplysninger rapporteres af en enhed, der kontrolleres af en rapporteringsenhed eller dens filialer. For at bevare rapporteringsenhedernes tillid bør der være konsekvente ordninger til beskyttelse af fortrolig statistisk information og øget gennemsigtighed hvad angår det, som statistiske oplysninger kan anvendes til.
	(9)	Den fortrolige statistiske information, som ECB og de nationale centralbanker modtager med henblik på udførelsen af ESCB's opgaver, skal beskyttes for at forhindre ulovlig brug og videregivelse heraf. Ikke desto mindre bør fortrolighedsordningen revideres og præciseres for at sikre, at ECB og de nationale centralbanker anvender og udveksler fortrolig statistisk information med hinanden til udførelse af ESCB's opgaver i henhold til traktaten og til effektiv udvikling, udarbejdelse eller formidling af statistikker eller til forbedring af deres kvalitet. Disse revisioner er nødvendige for at sikre, at ECB kan indsamle oplysningerne med bistand fra de nationale centralbanker i overensstemmelse med engangsprincippet. For at mindske behovet for overlappende statistiske og reguleringsmæssige rapporteringskrav, lette samarbejdet mellem medlemsstaternes og Unionens myndigheder og organer og mindske unødvendige administrative byrder bør medlemmerne af ESCB desuden være forpligtet til at dele fortrolig statistisk information med visse myndigheder og organer med henblik på udførelsen af deres opgaver i forbindelse med tilsyn og det finansielle systems stabilitet og med medlemmerne af det europæiske statistiske system (ESS). Medlemmerne af ESCB bør have fleksibiliteten til at dele fortrolig statistisk information med andre myndigheder og organer i medlemsstaterne og i Unionen eller med forskere, der er tilknyttet videnskabelige forskningsorganer, under særlige omstændigheder. Et specifikt og reduceret sæt af fortrolige statistiske oplysninger kan også deles med rapporteringsenhederne, hvor det er nødvendigt til bestemte statistiske formål, eller hvor kilderne er tilgængelige for en rapporteringsenhed, for eksempel når sådanne oplysninger rapporteres af en enhed, der kontrolleres af en rapporteringsenhed eller dens filialer. For at bevare rapporteringsenhedernes tillid bør der være konsekvente ordninger til beskyttelse af fortrolig statistisk information og øget gennemsigtighed hvad angår det, som statistiske oplysninger kan anvendes til. For at fremme uafhængig forskning og kontrol bør ECB og de nationale centralbanker stille fortrolig statistisk information fra de vigtigste ESCB-datasæt til rådighed for akkrediterede forskere, når en sådan adgang kan gives uden risiko for videregivelse. Dette vil forbedre den analytiske anvendelse af statistikker til evidensbaseret politikudformning i hele euroområdet, samtidig med at datafortroligheden bevares.



Ændring		6
Udkast til forordning
Artikel 1 –stk. 1 – nr. 2 – litra a (nyt)
Forordning (EF) nr. 2533/98
Artikel 2 – stk. 1
	

	Gældende ordlyd
	Ændring

	
	-a)	Stk. 1 affattes således:

	1.	Med henblik på opfyldelse af ECB's statistiske rapporteringskrav har ECB, med støtte fra de nationale centralbanker i overensstemmelse med statuttens artikel 5.2, beføjelse til at indsamle statistisk information inden for grænserne af referencerapporteringspopulationen og af, hvad der er nødvendigt for at udføre ESCB's opgaver. Der kan navnlig indsamles information inden for monetær og finansiel statistik, pengeseddelstatistik, betalings- og betalingssystemstatistik, statistik over finansiel stabilitet, betalingsbalancestatistik og statistik vedrørende kapitalbalancen over for udlandet. Når det er nødvendigt for udførelsen af ESCB's opgaver, kan yderligere information indsamles også på andre områder i behørigt begrundede tilfælde. Den information, der indsamles for at opfylde ECB's statistiske rapporteringskrav, skal nærmere angives i ESCB's statistiske arbejdsprogram.
	1.	Med henblik på opfyldelse af ECB's statistiske rapporteringskrav har ECB, med støtte fra de nationale centralbanker i overensstemmelse med statuttens artikel 5, stk. 2, beføjelse til at indsamle statistisk information inden for grænserne af referencerapporteringspopulationen og af, hvad der er nødvendigt for at udføre ESCB's opgaver. For bedre at kunne reagere på de akutte og kommende udfordringer kan der indsamles information, navnlig inden for monetær og finansiel statistik, pengeseddelstatistik, betalings- og betalingssystemstatistik, statistik over finansiel stabilitet, betalingsbalancestatistik, makroøkonomiske indikatorer og statistik vedrørende kapitalbalancen over for udlandet. Når det er nødvendigt for udførelsen af ESCB's opgaver, kan yderligere information indsamles også på andre områder i behørigt begrundede tilfælde. Den information, der indsamles for at opfylde ECB's statistiske rapporteringskrav, skal nærmere angives i ESCB's statistiske arbejdsprogram.



Ændring		7
Udkast til forordning
Artikel 1 – stk. 1 – nr. 3
Forordning (EF) nr. 2533/98
Artikel 3 – stk. 1 – afsnit 1 – litra a
	

	Udkast fra Den Europæiske Centralbank
	Ændring

	a)	skal ECB anvende eksisterende statistikker i videst muligt omfang
	a)	skal ECB anvende eksisterende statistikker i videst muligt omfang i overensstemmelse med engangsprincippet og understøttet af digitale løsninger, hvor det er relevant



Ændring		8
Udkast til forordning
Artikel 1 – stk. 1 – nr. 3
Forordning (EF) nr. 2533/98
Artikel 3 – stk. 1 – afsnit 1 – litra b a (nyt)
	

	Udkast fra Den Europæiske Centralbank
	Ændring

	
	ba)	skal ECB tage hensyn til de generelle økonomiske politikker og mål i Unionen, herunder klima- og miljøpolitikker



Ændring		9
Udkast til forordning
Artikel 1 – stk. 1 – nr. 4 – litra b a (nyt)
Forordning (EF) nr. 2533/98
Artikel 7 – stk. 4 a (nyt)
	

	Udkast fra Den Europæiske Centralbank
	Ændring

	
	ba)	Følgende stykke tilføjes:

	
	4a.	ECB ajourfører hvert femte år de bøder, der er anført i stk. 4, i overensstemmelse med inflationsraten i euroområdet.



Ændring		10
Udkast til forordning
Artikel 1 – stk. 1 – nr. 5
Forordning (EF) nr. 2533/98
Artikel 8 – stk. 1 – nr. 2 – litra b
	

	Udkast fra Den Europæiske Centralbank
	Ændring

	b)	skal ESCB-medlemmerne udveksle fortrolige statistiske oplysninger med andre legitime parter med henblik på udførelsen af deres respektive lovbestemte opgaver vedrørende tilsyn og det finansielle systems stabilitet
	b)	skal ESCB-medlemmerne udveksle fortrolige statistiske oplysninger med andre legitime parter med henblik på udførelsen af deres respektive lovbestemte opgaver vedrørende det finansielle systems stabilitet og effektivitet på kort, mellemlang og lang sigt



Ændring		11
Udkast til forordning
Artikel 1 – stk. 1 – nr. 5
Forordning (EF) nr. 2533/98
Artikel 8 –stk. 1 – nr. 2 – litra e
	

	Udkast fra Den Europæiske Centralbank
	Ændring

	e)	kan ESCB-medlemmerne give forskere, der er tilknyttet videnskabelige forskningsorganer, adgang til fortrolig statistisk information, som ikke gør det muligt direkte at identificere en rapporteringsenhed eller andre juridiske eller fysiske personer, enheder eller filialer
	e)	skal ESCB-medlemmerne etablere en permanent ramme for at lette og give forskere, der er tilknyttet videnskabelige forskningsorganer, adgang til fortrolig statistisk information, der dækker alle ECB's vigtigste datasæt, og som ikke gør det muligt direkte at identificere en rapporteringsenhed eller andre juridiske eller fysiske personer, enheder eller filialer



Ændring		12
Udkast til forordning
Artikel 1 – stk. 1 – nr. 5
Forordning (EF) nr. 2533/98
Artikel 8 – stk. 1 – nr. 2 a (nyt)
	

	Udkast fra Den Europæiske Centralbank
	Ændring

	
	2a.	Når ESCB-medlemmer giver adgang til fortrolig statistisk information i de tilfælde, der er omhandlet i dette stykkes litra e) og g), må den fysiske person eller juridiske enhed, der får adgang, kun anvende disse data til de formål, som ESCB-medlemmerne og, hvis det er relevant, rapporteringsenheden eller andre juridiske eller fysiske personer, enheder eller filialer, der kan identificeres, har givet deres samtykke til. Hvis den fysiske person eller juridiske enhed, der får adgang til disse data, kan lagre dem, skal en sådan lagring sikres for at undgå brud på fortroligheden. Lagringen må ikke overstige tre år.



Ændring		13
Udkast til forordning
Artikel 1 – stk. 1 – nr. 5
Forordning (EF) nr. 2533/98
Artikel 8 –stk. 1 – nr. 7 – litra a
	

	Udkast fra Den Europæiske Centralbank
	Ændring

	a)	skal træffe alle de lovgivningsmæssige, administrative, tekniske og organisatoriske foranstaltninger, der er nødvendige for at sikre den fysiske og logiske beskyttelse af fortrolig statistisk information i overensstemmelse med de fælles regler og minimumsstandarder, som ECB har fastlagt og
	a)	skal udelukkende anvende den fortrolige statistiske information til det formål, som det ESCB-medlem, der deler informationen, og, hvis det er relevant, rapporteringsenheden eller en anden juridisk eller fysisk person, enhed eller filial, der kan identificeres ved hjælp af den fortrolige statistiske information, har givet sit samtykke til og

